Въз основа на закона и доказателствата, СЪДЪТ 

О П Р Е Д Е Л И:

ОСТАВЯ БЕЗ УВАЖЕНИЕ молбата за извършване на съдебна реабилитация по отношение на Д. С. А. –  [дата на раждане]  в [населено място], общ. Струмяни, обл. Б., живуща в Б., ул Г. [населено място] № 20, ет. 2, ап. 3, българка, българска гражданка, разведена,  осъждана, с ЕГН: [ЕГН].

ПРЕКРАТЯВА производството по частно наказателно дело № 146/2014 година по описа на Районен съд – Благоевград.

ОПРЕДЕЛЕНИЕТО може да се обжалва или протестиране в 7-дневен срок,  считано от днес, пред Окръжен съд – Благоевград.

                ПРЕДСЕДАТЕЛ:

СЪДЕБНИ ЗАСЕДАТЕЛИ:
                                            1.

                                           2.
МОТИВИ:

Производството е по реда на чл. 433 и сл. от НПК.
Образувано е по молба  на Г. Л. Т. – адвокат на Д. С. А., ЕГН [ЕГН], с която моли съда да постанови съдебна реабилитация на осн. чл. 87 от НК, по отношение на описаните в молбата присъди. Твърди, че са налице законовите предпоставки за постановяване на съдебна реабилитация по отношение на съдебния акт.
В подкрепа на молбата са представени бюлетин за съдимост и квитанция за платена държавна такса. 
Молителя, пледира за уважаване на молбата.
Представителя на прокуратурата счита молбата за неоснователна и пледира същата да бъде оставена без уважение. Изказва становище, че не са налице законовите предпоставки за извършване на реабилитация на молителя.
Реабилитацията е правен институт, който заличава осъждането на определено лице и отменя за в бъдеще последиците, които законите свързват със самото осъждане, освен ако със закон или указ е установено противното.
Видно от представеното свидетелство за съдимост на  молителя същата е осъждана общо 12 пъти, като част от наказанията са групирани с Определение № 1254 от 12.03.2008 година, постановено по ЧНД № 154/2008 година, влязло в законна сила на 28.03.2008 година, като е определено общо наказание “лишаване от свобода” за срок от 6 месеца, което на основание чл. 66 ал. 1 от НК е отложено за срок от 3 години и на основание чл. 24 от НК е увеличено с два месеца, като към същата присъда е присъединено наказанието “глоба” в размер на 100.00 лева. 
Видно от представеното  по делото писмо от Нционална следствена служба срещу молителя има Н. досъдебни производства.
В случая, на първо място, съдът отчете невъзможността за реабилитация на молителя по право по реда на чл. 86 от НК. Съгласно константната практика на Върховния съд, тригодишният срок по чл. 87, ал. 1 от НК, започва да тече от изтичане срока на наложеното с последната присъда наказание, когато те са повече от една. В конкретния случай това е наказанието, наложено на молителя с Определение № 1254 от 12.03.2008 година, постановено по ЧНД № 154/2008 година, влязло в законна сила на 28.03.2008 година, с което е определено общо наказание “лишаване от свобода” за срок от 6 месеца, което на основание чл. 66 ал. 1 от НК е отложено за срок от 3 години и на основание чл. 24 от НК е увеличено с два месеца, като е присъединено и наказанието “глоба” в размер на 100.00 лева. Няма данни това наказание “глоба” до този момент да е заплатено. 
На второ място следва да бъде отбелязано, че срещу молителя има образувани и не приключени досъдебни производства, видно от  писмото от НСлС. 
В тази връзка, за да може осъденото лице да бъде реабилитирано, е необходимо да са налице визираните в чл. 87 от НК условия. Същите са конкретно посочени в закона, а именно: 1) да са изтекли три години от изтичане срока на наложеното с присъдата или намалено с работа или помилване наказание; 2) в този срок осъденият да не е извършил друго престъпление, наказуемо с лишаване от свобода или по-тежко наказание; 3) осъденият да е имал добро поведение след осъждането; 4) да е възстановил причинените вреди в случаите на умишлено престъпление или да са налице извинителни причини за невъзстановяването им; 5) когато наред с наказанието лишаване от свобода или поправителен труд е наложено наказание лишаване от права по чл. 37, т. 6 - 8 от НК или задължително заселване, да е изтекъл срокът и на това наказание, а ако е наложена глоба, тя да е изплатена. При наличието на тези условия съдът може да реабилитира осъдения.
Според настоящия състав, в случая не са налице първите три от тези условия: да са изминали три години от изтичането на наложеното с присъдата или намалено с работа или помилване наказание, през които осъденият да не е извършил друго престъпление, наказуемо с лишаване от свобода или с по-тежко наказание и да е имал добро поведение след осъждането. С други думи, за да може да бъде постановена такава реабилитация, е нужно най-напред наказанието да е било изтърпяно или да е станало неизпълнимо по друга причина, което не е налице в конкретния случай досежно наказанието наложено на молителя.Обстоятелството, че срещу него има образувани и Н. досъдебни производства сочи, че молителят е извършил други престъпления и не е имал добро поведение.
            По тези мотиви, съдът намира, че не са налице всички законови предпоставки визирани в чл. 87 от НК за постановяване на съдебна реабилитация по отношение на молителя, поради което и молбата на същия се явява неоснователна. 
	Ръководен от гореизложеното, съдът постанови определението си. 

					РАЙОНЕН СЪДИЯ: